**ԱՇԽԱՏԱՆՔԻ ՆԿԱՐԱԳԻՐ**

**Բաշխման վերահսկիչ (կարճաժամկետ)**

**Կատարման ժամկետը՝** Հուլիսի 15-25-ը **Առաջադրանքի տևողությունը**՝ 10 օր

**Ընդհանուր տեղեկատվություն**

ԱՄՆ Միջազգային զարգացման գործակալության (ԱՄՆ ՄԶԳ) Անցումային նախաձեռնությունների գրասենյակի (ԱՆԳ) կողմից ֆինանսավորվող "EXploratory Pilot and Learning Options for Regional Efficiency” (EXPLORE) Europe ծրագրի շրջանակներում «Դեքսիս քընսալթինգ գրուփ»-ը վերջերս մեկնարկել է «Հայաստանի աջակցման ծրագիր»-ը։ Ծրագրի հիմնական նպատակն է աջակցություն տրամադրել Հայաստանի ժողովրդավարական կառավարությանը և այլ շահագրգիռ կողմերին՝ արձագանքելու Լեռնային Ղարաբաղում տեղի ունեցած իրադարձություններից հետո ստեղծված ճգնաժամին։ Ծրագիրը սկսվել է 2023թ․-ի դեկտեմբերին և կիրականացվի 14 ամիս ժամկետով։

**Նպատակը**

«Հայաստանի աջակցման ծրագիր»-ն (ՀԱԾ) ձգտում է լուծել Արարատի մարզում բնակվող Լեռնային Ղարաբաղից բռնի տեղահանված ընտանիքների հրատապ կարիքները: Շատերը չունեն անհրաժեշտ կենցաղային իրեր, ինչպիսիք են սառնարաններ, ջեռոցներ և լվացքի մեքենաներ, որոնք կենսական նշանակություն ունեն իրենց բարեկեցության համար: Այս խնդիրը լուծելու համար ՀԱԾ-ը կհամագործակցի Արարատի մարզպետի աշխատակազմի հետ՝ այդ պարագաները տեղահանված ընտանիքներին տրամադրելու համար: ՀԱԾ-ը փնտրում է բաշխման վերահսկիչ, որը կօգնի մարզպետի աշխատակազմին այս ապրանքների առաքման գործընթացում:

**Աշխատանքային պարտականություններ**

Բաշխման վերահսկիչը կվերահսկի Արարատի մարզում տեղահանված ընտանիքներին կենցաղային ապրանքների՝ սառնարանների, ջեռոցների և լվացքի մեքենաների բաշխումը: Այս դերը ենթադրում է սերտ համագործակցություն և համակարգում Արարատի մարզպետի աշխատակազմի և ՀԱԾ ծրագրային թիմի հետ՝ ապրանքների արդյունավետ առաքում ապահովելու համար: Սա կարճաժամկետ հանձնարարություն է՝ որը ենթադրում է 10 օրվա աշխատանք։:

Հիմնական պարտականությունները.

* **Բաշխման կառավարում.**
  + Վերահսկել տեղահանված ընտանիքներին կենցաղային ապրանքների ընդհանուր բաշխումը` սերտ համագործակցելով Արարատի մարզպետի աշխատակազմի հետ:
  + Համակարգել այցելությունները Արարատի մարզի տարբեր համայնքներ՝ նախապես տրամադրված ընտանիքների ցուցակների հիման վրա կենցաղային իրերը բաշխելու նպատակով:
  + Աջակցել կենցաղային իրերի բաշխման լոգիստիկ համակարգմանը` ապահովելու ժամանակին և ճշգրիտ առաքում, ներառյալ ուղղակիորեն կապ հաստատելով կենցաղային ապրանքների մատակարարի հետ:
* **Փաստաթղթավորում և հաշվետվություն.**
  + Շահառու ընտանիքների և Արարատի մարզպետի աշխատակազմի միջև ապրանքների առաքման/ընդունման ակտերի պատրաստում և ստորագրության ներկայացում:
  + Բաշխման գործընթացի լուսանկարում և տեսանկարում և այդ նյութերի տրամադրումը ՀԱԾ ծրագրային թիմին:
  + Մոնիթորինգի և գնահատման համար անհրաժեշտ տվյալների հավաքագրում՝ հիմնվելով ՀԱԾ ծրագրային թիմի կողմից ներկայացված չափանիշների վրա:
  + Վերջնական հաշվետվություն ապրանքների բաշխման վերաբերյալ:
  + Ըստ անհրաժեշտության՝ կատարել այլ առաջադրանքներ ՀԱԾ-ի պահանջով և ԱՄՆ ՄԶԳ/ԱՆԳ-ի հաստատմամբ։

**Արդյունքներ**

* Առաքված ապրանքների ստորագրված ընդունման/հանձնման ակտեր
* Բաշխման գործընթացի լուսանկարներ/տեսանյութեր.
* Մոնիթորինգի և գնահատման հավաքագրված տվյալներ
* Վերջնական հաշվետվություն ապրանքների ընդհանուր առաքման վերաբերյալ:
* Այլ կատարողականներ ՀԱԾ-ի պահանջով:

**Անհրաժեշտ հմտություններ**

* Միջնակարգ կրթություն, բարձրագույն կրթությունը նախընտրելի է,
* Ավտոմեքենայի, վավեր վարորդական իրավունքի առկայություն և Արարատի մարզ մեկնելու հնարավորություն
* Առնվազն երկու (2) տարվա համապատասխան փորձ
* Ցանկալի է ԱՄՆ ՄԶԳ-ի կամ այլ դոնորների կողմից ֆինանսավորվող այլ ծրագրերի աջակցման և կառավարման փորձ:
* Արագ տեմպերով աշխատանքային միջավայրում առաջնահերթություն տալու և մեծ ծավալի ծանրաբեռնվածությունը կառավարելու ունակություն:
* Առաջացող խնդիրներն արագ լուծելու հմտություն:
* Microsoft Office Suite-ի և այլ համակարգչային ծրագրերի իմացություն:
* Գրավոր և բանավոր անգլերեն և հայերենի վարժ տիրապետում:

**Հաշվետվողականություն**

Բաշխման վերահսկիչը հաշվետու է ՀԱԾ դրամաշնորհների ղեկավարին և սերտորեն համագործակցելու է ՀԱԾ ծրագրային անձնակազմի և Արարատի մարզպետի աշխատակազմի հետ։

**Դիմելու կարգը**

Հետաքրքրված դիմորդները պետք է ուղարկեն իրենց ինքնակենսագրականները (CV) ase-procurement@dexisonline.com էլ. հասցեին` նամակի վերնագրի տողում նշելով «Բաշխման վերահսկիչ»: Հարցազրույց կանցկացվի միայն կարճ ցուցակում ընդգրկված թեկնածուների հետ: Ընտրված թեկնածուն պետք է ներկայացնի վավեր վարորդական իրավունքի վկայական։